钦定古今图书集成/明伦汇编/宫闱典/第010卷 > 《代普宁王贺太皇太后冬表》前人
## 钦定古今图书集成/明伦汇编/宫闱典/第010卷 > 《代普宁王贺太皇太后冬表》前人

效五物以观云，咸知岁美；备八能而合乐，益验人和。
顾兹百乐之生，实助两宫之庆。〈中贺〉伏惟太皇太后
陛下，至诚待物，博爱“临民。保佑神孙，已致无为之治；
守持大业，匪居不世之功。宜福禄之日来，与天地而
同久。臣早被恩勤之赐，莫知补报之方。跪奉玉觞，仰
祈眉寿。”